ansikt til ansikt skal ørner klores
Store norske leksikon,Ordforklaringer,Uttrykk og ordtak
Ansikt til ansikt skal ørner klores er et sitat fra Snorre Sturlasons olavssaga i Heimskringla. Her blir der ytret av Erling Skjalgsson som svar på Olav Haraldssons replikk: «I dag vender du ansiktet til, Erling», under et slag i Boknafjorden 21. desemeber 1027 eller 1028. Dette hender like før Erling blir drept av en overivrig hirdsmann, hvorpå Olav sier «Nå hugg du Norge av min hånd».
«Klores» skal ut fra sammenhengen forstås som kjempes, slåss. I noen oversettelser er uttrykket «ansikt til ansikt skal ørner hogges», som er fjernere fra originalen. Snorre gjengir også den tilstedeværende Sigvat Skalds kvad om hendelsen, som har en lignende formulering. Les mer i Store norske leksikon Erling Skjalgsson Olav den hellige  Sigvat Tordsson (Sigvat Skald) Snorre Sturlason Litteratur Sturlason, S. (13. årh./2012). Heimskringla – Norske kongesagaer, bind 2 (s. 241). Oversatt av Kjell Arild Pollestad. Gyldendal.